Հին եկեղեցական աշտարակ Նյուենենում

Հին եկեղեցական աշտարակ Նյուենենում (), նիդերլանդացի հայտնի գեղանկարիչ Վինսենթ վան Գոգի կտավը։

Պատմություն 
Այս նկարը, որտեղ պատկերված է Նյուենենի հին եկեղեցին և գերեզմանատունը, ինչպես «Կարտոֆիլ ուտողները» և «Տունը» կտավները, կարելի է համարել Վան Գոգի առաջին «լուրջ» և «հասուն» գործերը։

Այս կտավներով նկարիչը ցանկացել է ձեռք բերել ճանաչում եղբոր՝ Թեոյի և փարիզյան մյուս գեղարվեստական սրահների մոտ։ Նկարում պատկերված է հին եկեղեցին և դրան կից հասարակ գերեզմանատուն, դաշտ, Նյուենեն քաղաքի դաշտերն ու մարգագետինները, ինչպես նաև գորշ երկնքում թռչող սև ագռավներ։

1885 թվականին այս եկեղեցական աշտարակն արդեն լքված էր, սակայն գերեզմանատանը շարունակում էին թաղել քաղաքի բնակիչներին։ Արդեն երկար տարիներ է, ինչ պատրաստվում են եկեղեցին քանդել։ Նույն թվականի մայիս ամսին այս ծրագիրն իբր թե պետք է իրագործվեր։ Վան Գոգի համար սա առիթ էր պատկերել գրեթե ոչնչացված եկեղեցական աշտարակը։ Կտավի վրա աշխատելիս գեղանկարչի մոտ առաջացել են անձնական կարծիք և նպատակ։ Այս կտավի միջոցով Վան Գոգը ցանկացել է փոխանցել այն գաղափարը, որ Աստծո հանդեպ հավատը և ուղղակի կրոնը աստիճանաբար կորցնում են ժողովրդի մոտ իրենց նշանակությունը, բայց հասարակ գյուղացիների կյանքը մնում է անփոփոխ։

Պատկերասրահ

Տես նաև 
 Նյուենենի հին եկեղեցին (Վան Գոգի նկար)

Ծանոթագրություններ 

1885 նկարներ
Վինսենթ վան Գոգի նկարներ
Վան Գոգի թանգարանի նկարներ